Ólafsvíkurvaka verður haldin síðustu helgina í júní þetta árið , eða dagana 28. - 30. júní og er þetta í þriðja sinn sem hátíðin fer fram . Að þessu sinni skipuleggja þær Irma Dögg Toftum og Regína Ösp Ásgeirsdóttir bæjarhátíðina ásamt góðum hópi , en um tíma var útlit fyrir að hátíðin félli niður þar sem ekki fékkst fólk til sjá um hana , en úr því rættist . Ólafsvíkurvaka varð til eftir að hætt var að halda Færeyska daga sem voru um tíma á hverju sumri í Ólafsvík . Ólafsvíkurvaka er annað hvort ár en Sandaragleði fyrir utan Enni hitt árið . „ Okkur fannst mikil synd að hátíðin ætti ekki að vera núna í ár . Við erum saman í saumaklúbbi og vorum byrjaðar að mana hvor aðra í að halda utan um skipulagninguna . Að endingu tókum við verkefnið að okkur og fórum að stað með að fá styrki og finna hljómsveitir og slíkt . Þrátt fyrir að þetta verði lítil hátíð þá er lítil hátíð engu að síður mikil vinna . Í raun meiri en við bjuggumst við , “ segja þær stöllur í samtali við blaðamann Skessuhorns . Ástæðan fyrir tímasetningu hátíðarinnar er að margt verður um að vera í Snæfellsbæ þessa helgi . „ Fulltrúar frá vinabæ Snæfellsbæjar , Vestmanna í Færeyjum , verða á Íslandi þessa helgi . Það verður einnig margt annað um að vera , svo sem Vesturlandsslagur í fótboltanum þar sem Víkingur tekur á móti Skagamönnum á sunnudeginum . Það er einnig meistaramót í golfi og Snæfellsjökulshlaupið sem Rán og Fannar eru með , “ segir Irma . Við það bætir Regína : „ Þar sem við höfðum svo stuttan tíma til að skipuleggja hátíðina var þessi helgi tilvalin því það er þegar svo mikið um að vera . “ Sjá nánar í Skessuhorni sem kom út í gær .